CELEX: 52012HB0022
Language: el
Date: 2012-09-26 00:00:00
Title: Σύσταση της Ευρωπαϊκής Κεντρικής Τράπεζας, της 26ης Σεπτεμβρίου 2012 , σχετικά με το πλαίσιο διαχείρισης της ποιότητας δεδομένων για την κεντρική βάση δεδομένων για τους τίτλους (ΕΚΤ/2012/22)

7.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 339/1
            
         ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 26ης Σεπτεμβρίου 2012
   σχετικά με το πλαίσιο διαχείρισης της ποιότητας δεδομένων για την κεντρική βάση δεδομένων για τους τίτλους
   (ΕΚΤ/2012/22)
   2012/C 339/01
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 5 παράγραφος 1 και την τρίτη περίπτωση της παραγράφου 1 του άρθρου 34,
   Έχοντας υπόψη τον κανονισμό (ΕΚ) αριθ. 2533/98 του Συμβουλίου της 23ης Νοεμβρίου 1998 σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα (1),
   Εκτιμώντας τα ακόλουθα:
   
               (1)
            
            
               Η κεντρική βάση δεδομένων για τους τίτλους (Centralised Securities Database «CSDB») είναι μια ενιαία πληροφοριακή τεχνολογική υποδομή, την οποία χειρίζονται από κοινού τα μέλη του Ευρωπαϊκού Συστήματος Κεντρικών Τραπεζών (ΕΣΚΤ), συμπεριλαμβανομένων των εθνικών κεντρικών τραπεζών (ΕθνΚΤ) των κρατών μελών που δεν ανήκουν στην ζώνη του ευρώ, στις περιπτώσεις κατά τις οποίες οι εν λόγω ΕθνΚΤ συμμετέχουν οικειοθελώς στη λειτουργία της CSDB. H CSDB αποθηκεύει δεδομένα ανά στοιχείο, ειδικότερα, δεδομένα για τους τίτλους, τους εκδότες τους και τις τιμές.
            
         
               (2)
            
            
               Τα δεδομένα συλλέγονται από διάφορες πηγές, συμπεριλαμβανομένων των μελών του ΕΣΚΤ, ορισμένων παρόχων εμπορικών στοιχείων, του δημοσίου τομέα και των διοικητικών πηγών και διαβιβάζονται στη βάση CSDB. Ωστόσο, υπάρχει κίνδυνος, τα εν λόγω εισαγόμενα δεδομένα εισαγωγής να είναι ανακριβή ή ελλιπή. Το σύστημα της βάσης CSDB μπορεί να συμβιβάζει εν μέρει ανακόλουθα εισαγόμενα δεδομένα από διάφορες πηγές και επίσης μπορεί να εντοπίζει ελλιπή ή μη διαθέσιμα δεδομένα. Συνθέτει αυτομάτως κατά το δυνατό τα εισαγόμενα δεδομένα από τις διάφορες αλληλοεπικαλυπτόμενες πηγές σε ένα πλήρες και ενιαίο μητρώο υψηλής ποιότητας.
            
         
               (3)
            
            
               Η συνολική ποιότητα των δεδομένων στη βάση CSDB μπορεί μόνο να αξιολογηθεί σε επίπεδο εξαγόμενων δεδομένων και όχι σε επίπεδο μεμονωμένων συνόλων εισαγόμενων δεδομένων. Προκειμένου να διασφαλιστεί η κατά το δυνατόν πληρότητα, ακρίβεια και συνοχή των εξαγόμενων δεδομένων, η κατευθυντήρια γραμμή ΕΚΤ/2012/21 σχετικά με το πλαίσιο διαχείρισης της ποιότητας δεδομένων της κεντρικής βάσης δεδομένων για τους τίτλους (2), καθορίζει το πλαίσιο για τη διαχείριση ποιότητας δεδομένων (Data Quality Management -DQM), που θα εφαρμόζεται στην ροή εξαγόμενων δεδομένων, στο υποσύνολο εκείνο των εξαγόμενων δεδομένων, που μπορεί να χρησιμοποιηθεί για την ενίσχυση της παραγωγής στατιστικών στοιχείων ή για άλλες χρήσεις.
            
         
               (4)
            
            
               Η αποτελεσματική ισχύς του πλαισίου DQM της CSDB βασίζεται στη συνεργασία μεταξύ όλων των μελών του ΕΣΚΤ που συμμετέχουν στη λειτουργία της CSDB καθώς και στην εφαρμογή προτύπων ισοδύναμης ποιότητας από τα εν λόγω μέλη. Οι ΕθνΚΤ που δεν ανήκουν στη ζώνη του ευρώ και συμμετέχουν στη λειτουργία της CSDB πρέπει να συνεργάζονται μεταξύ τους, με ΕθνΚΤ της ζώνης του ευρώ καθώς και με την ΕΚΤ κατά την εφαρμογή του πλαισίου DQM της βάσης CSDB σύμφωνα με την κατευθυντήρια γραμμή ΕΚΤ/2012/21,
            
         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   I.   Ορισμοί
   
   Για τους σκοπούς της παρούσας σύστασης οι όροι «CSDB», «DQM» και «αρμόδιες αρχές της DQM» έχουν την ίδια έννοια με αυτούς που τίθενται στην κατευθυντήρια γραμμή ΕΚΤ/2012/21.
   II.   Παροχή στατιστικών πληροφοριών
   
   Οι παραλήπτες της παρούσας σύστασης πρέπει να εφαρμόζουν το πλαίσιο DQM της CSDB και να συμμορφώνονται εγκαίρως με τις απαιτήσεις των αρμοδίων για αυτήν αρχών, όπως προβλέπονται στα άρθρα 2 έως 12 της κατευθυντήριας γραμμής ΕΚΤ/2012/21.
   III.   Τελικές διατάξεις
   
   Η παρούσα σύσταση απευθύνεται, κατά περίπτωση, στις ΕθνΚΤ των κρατών μελών εκτός ζώνης ευρώ.
   
      Φρανκφούρτη, 26 Σεπτεμβρίου 2012.
      
         
            Ο Πρόεδρος της ΕΚΤ
         
         Mario DRAGHI
      
   
   
      (1)  ΕΕ L 318 της 27.11.1998, σ. 8.
   
      (2)  Δεν έχει ακόμη δημοσιευθεί στην Επίσημη Εφημερίδα.